31999R0568
L 070/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 568/1999 НА КОМИСИЯТА
от 16 март 1999 година
за изменение на Регламент (ЕО) № 577/97 относно определяне на някои подробни правила за прилагане на Регламент (ЕО) № 2991/94 на Съвета относно определяне на стандарти за мазнините за мазане, както и на Регламент (ЕИО) № 1898/87 на Съвета относно закрилата на наименованията, използвани в търговията с мляко и млечни продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2991/94 на Съвета от 5 декември 1994 г. относно определяне на стандарти за мазнините за мазане (1), и по-специално член 8 от него,
като взе предвид Регламент (ЕИО) № 1898/87 на Съвета от 2 юли 1987 г. относно закрилата на наименованията, използвани в търговията с мляко и млечни продукти (2), последно изменен с Регламент (ЕО) № 222/98 (3), и по-специално член 4, параграф 2 от него,
като има предвид, че Регламент (ЕО) № 577/97 на Комисията (4), последно изменен с Регламент (ЕО) № 2521/98 (5), предвижда специални разпоредби по отношение на използването на наименованието „масло“ за група продукти, съставени от масло, захар и алкохол; като има предвид, че беше призната по отношение на тези продукти възможността да се ползват от дерогацията, предвидена в член 2, параграф 2 от Регламент (ЕО) № 2991/94 по отношение на традиционните наименования; като има предвид, че тези продукти са дефинирани в приложение I към Регламент (ЕО) № 577/97 като продукти с 34 % минимално съдържание на мазнини;
като има предвид, че съгласно допълнителна информация, предоставена от Обединеното кралство, изглежда, че някои традиционни продукти имат съдържание на мазнини от порядъка на 20 %; като има предвид, че приложение I към Регламент (ЕО) № 577/97 следователно трябва да бъде променено по подходящ начин;
като има предвид, че съответните управителни комитети не представиха становища в сроковете, определени от техните председатели,
ПРИЕ НАСТОЯЩИЯ РЕГЛАМЕНТ:
Член 1
В първото тире от точка V от приложение I към Регламент (ЕО) № 577/97 „34 %“ се заменя с „20 %“.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 март 1999 година.